Държавен вестник, бр. 60, 2024 г., стр. 39

БРОЙ  60	
Д Ъ Р Ж А В Е Н  В Е С Т Н И К 	
СТР.  39   
обективни белези за клинично активна ТВ. 
Съвременните разбирания за естеството на 
ЛТБИ са, че тя е динамичен процес, който 
изисква непрекъснато наблюдение, особено 
при рисковите лица.
· Активна ТВ – здравите лица с ЛТБИ са 
с риск от развитие на болест в 5 – 10 % от 
случаите през целия си живот, въпреки че 
този процент варира значително в зависимост 
от възрастта и други рискови фактори. При 
50 – 80 % от лицата с развита болест процесът 
се развива активно през първите 2 години, 
въпреки че може да се прояви и след някол­
ко десетилетия. Всеки орган, първоначално 
заразен с МТВ, може да се превърне в из­
точник на реактивиране на инфекцията, но 
най-често тя започва от върховите области 
на белите дробове.
Състояния, които нарушават клетъчния 
имунитет, значително улесняват повторното 
активиране на ТВ. Най-големият риск е при 
ко-инфектираните с HIV – особено когато не 
получават подходяща АРТ, рискът от развитие 
на активна ТВ се увеличава с 10 % годишно. 
Други състояния с повишен риск са:
ü Захарен диабет;
ü Карцином в областта на главата и шията;
ü Състояние след резекция на стомаха;
ü Състояние след йеюноилеален шънт;
ü Хронично бъбречно заболяване, при 
което се прилага диализа;
ü Значителна загуба на телесно тегло;
ü Приемане на лекарства, които потискат 
имунната система: имуносупресия след транс­
плантация на органи, системни кортикосте­
роиди и антагонисти на тумор некротизиращ 
фактор – алфа (TNF-α);
ü Тютюнопушене.
Увреждането на тъканите при активна ТВ 
се развива по типа на свръхчувствителност 
от забавен тип, хистологично проявено с ка­
зеозна некроза и грануломатозно възпаление. 
Белодробните лезии са с характерен вид, но 
образуването на кухини не се проявява при 
всички лица, особено при имунокомпроме­
тирани пациенти с нарушен клетъчен имуни­
тет. Плевралните изливи се срещат по-рядко 
в сравнение с прогресиращата първична ТВ, 
но може да се дължат на директна хемато­
генна дисеминация. Пробивът на активно 
белодробно огнище в плевралното простран­
ство може да доведе до емпием с образуване 
на бронхоплеврална фистула; по-рядко се 
среща пневмоторакс в сравнение с периода 
преди прилагането на съвременното комби­
нирано лечение (70-те години на 20-и век). 
Възможни са усложнения като кръвохрачене 
поради засягане на белодробни артерии или 
прояви на остра дихателна недостатъчност 
като израз на сенсибилизиране на организма 
или формиране на големи кухини с редукция 
на функциониращия белодробен паренхим.
6. Класификация
6.1. Определения на случаите
1. Вероятен случай на ТВ – пациент, който 
има симптоми, предполагащи ТВ.
2. Микробиологично диагностициран слу­
чай на ТВ – при който пробата от биологичен 
материал е положителна при микроскопско, 
културелно изследване или бързи методи за 
диагностика (Xpert MTB/RIF). Тези случаи 
трябва да бъдат регистрирани от отговорните 
лечебни структури независимо дали е започ­
нато лечение за ТВ, или пациентът е починал 
преди това.
3. Клинично диагностициран случай на 
ТВ – който не изпълнява критериите за 
микробиологично диагностициран случай, 
но диагнозата е поставена от специалист по 
пневмология и фтизиатрия за случаите с бе­
лодробна ТВ, а за случаите с извънбелодробна 
ТВ – след консултация със специалист от 
съответната профилна специалност.
Микробиологично или клинично диагнос­
тицираните случаи на туберкулоза се класи­
фицират и в съответствие със:
• анатомичната локализация на заболя­
ването;
• анамнеза за предишно лечение;
• резистентност (към противотуберкулозни 
лекарствени продукти);
• HIV статус.
6.2. Класификация на базата на анато­
мичната локализация
· Белодробна ТВ се отнася до всеки мик­
робиологично или клинично диагностициран 
случай на ТВ с ангажиране на белодробния 
паренхим или трахеобронхиалното дърво. 
Милиарната ТВ се класифицира като бело­
дробна ТВ.
· Извънбелодробна ТВ се отнася до всеки 
микробиологично или клинично диагности­
циран случай на ТВ с ангажиране на органи 
извън белите дробове, напр. плевра, лимф­
ни възли, корем, пикочо-полова система, 
кожа, стави и кости, мозъчни обвивки и др. 
Диагнозата се поставя от специалист в съ­
ответната област и трябва да се основава на 
резултатите от положително микробиологично 
изследване или на хистологични, клинични 
или имунологични данни в полза на активно 
заболяване. ТВ вътрегръдна лимфаденопатия 
(медиастинална и/или хилусна) или ТВ ексу­
дативен плеврит без рентгенологични промени 
в белите дробове представляват случаи на 
извънбелодробна ТВ. Пациент с едновременно 
наличие на белодробна и извънбелодробна ТВ 
се класифицира като случай на белодробна ТВ.
6.3. Класификация според наличието на 
предишно лечение за туберкулоза
1. Новооткрит случай – който никога не е 
бил лекуван за ТВ или е приемал противоту­
беркулозни лекарствени продукти в продъл­
жение на по-малко от 1 месец.